Amaranthus (Portugallia)
Amaranthus (Lusice; Amarante) est Lusitanum municipium, in Districtu Portu Cali, in Regione Septemtrione et in Subregione Tamăca situm. Anno 2011, 56 264 incolarum habebat. Divisum est in 26 paroecias et terminatur a Septemtrione Celiobriga (Lusice; Celorico de Basto), a Boreoriente Mundino Bastensi (Lusice; Mondim de Basto), ab Oriente Villa Regia (Lusice; Vila Real) ac Sancta Martha Pennae Aquilonis (Lusice; Santa Marta de Penaguião), a Meridie Baione (Lusice; Baião), Termino de Canaveses (Lusice; Marco de Canaveses) ac Penafideli (Lusice; Penafiel), ab Occidente Lausata (Lusice; Lousada) et a Boreoccidente Felgaria (Lusice; Felgueiras).

Historia 

Regio circum Amaranthum tam antiquitus Aetate Lapidea a praehistoricis tribubus inculta est quae Iugum Aboboreirae (Lusice; Serra da Aboboreira) incolebant. Nihilominus, eius pondus crevit solum postquam Sanctus Gundisalvus Amaranthi adveniret saeculo XII. Pons lapideus per Tamăcam flumen ab eo aedificatus esse creditur.

Eo mortuo, Amaranthus peregrinatorum destinatio factus est et magnopere crevit. Saeculo XVI, Ioannes III, Rex Lusitaniae, ecclesiam Sanctae Mariam in Dominicanum monasterium prope pontem Sancti Gundisalvi convertit; qui pons anno 1763 inundatione destructus et rursus aedificatus est.

Per Napoleonicam Lusitaniae invasionem, pons Amaranthi locus episodii de Lusitana resistentia contra Francicas copias ab Henrico-Francisco Delaborde ductas fuit. Urbs a Francicis usta est et postea denuo constructa est.

Geographia 
Concilium Amaranthus prominentia notatissimum est. Praeterea, est maximum concilium in Districtu Portu Cali, circa cum 30 000 hectariorum areae (301,3 km²). Flumine Tamăca (Lusice; Tâmega) transitum, propemodum 80% areae in concilio sub 600 metra altitudinis inveniuntur. Attamen, talis status quin in eo unum inter iuga montium altissima nationis, Marao (Lusice; Marão), cum summis 1415 metra attingentibus, et Iugum Aboboreirae (Lusice; Serra da Aboboreira) insertum esset non obstat. Alia flumina per concilium currentia Ovelha, Olo et Odres sunt.

Terra praesertim granito, cum biotitae dominio, formatur. Sunt quoque aliquae schistorum zonae per concilium sparsae.

Demographia

Paroeciae 
E nova administrativa annorum 2012 et 2013 ordinatio, concilium Amaranthus divisum est in paroecias 26, quae sunt in tabula inferiori:

Praeclari homines 
 Sanctus Gundisalvus Amaranthi, frater Dominicanus velut sanctus veneratus;
 Teixeira de Pascoaes, scriptor et poëta;
 Amadeus de Souza-Cardoso, pictor;
 Augustina Bessa-Luís, scriptrix;
 Antonius Carneiro, pictor;
 Antonius Candidus Ribeiro da Costa, orator et politicus
 Antonius Pinto cursor Olympicus marathonius;
 Nunnus Gomes, pedilusor;
 Ricardus Carvalho, pedilusor.

Notae 

Urbes Portugalliae